open-index/open-wikipedia-markdown huggingface dataset:
Misantropi

**Misantropi** (via fransk *misanthropie*, fra gresk *misanthropia*) er menneskeforakt eller generell mistro overfor menneskeheten, eller en tendens til å mislike og mistro andre mennesker. 

Ordet oppsto på 1600-tallet og har sine røtter i de greske ordene μῖσος, *mīsos*, «hat» og ἄνθρωπος, *ānthropos*, «mann, menneske». I moderne filosofi blir begrepet vanligvis forstått i en videre forstand som en negativ vurdering av menneskeheten som helhet basert på menneskehetens laster og mangler. Denne negative vurderingen kan uttrykke seg i ulike former, hvor direkte hat er kun én av dem. Slik sett har misantropi en kognitiv komponent basert på en negativ vurdering av menneskeheten og er ikke bare en blind avvisning.

En som har fått rykte på seg for å være en misantrop er Heraklitos (død 480 f.Kr.) , en gresk filosof i antikken som ble født og bodde i Efesos i Anatolia. Filosofihistorikeren Diogenes Laertios på 200-tallet e.Kr. hevdet, sant eller ikke, at Heraklitos var en som hevdet å vite alt, betraktet alle andre som mindreverdige, og foretrakk å spille spill med barn framfor å engasjere seg med sine medborgere. På grunn av sin upopularitet og misantropiske natur ble han tvunget til å forlate Efesos og leve på et vegetarisk kosthold, alene i fjellene.

Misantropologi er det vitenskapelige studium av opprinnelsen, adferden, og den fysiske, sosiale og kulturelle utviklingen til hat mot mennesker.

Misantropi trenger ikke å medføre inhumane, antisosiale eller sosiopatiske holdninger til menneskeheten.

## Se også
* Misologi

## Referanser


## Eksterne lenker
*
Lars Hallvard Ese

**Lars Hallvard Ese** (født 1952) er en norsk lærer, bonde og skytter. Han ble skytterkonge i 1980.

Ese fulgte i sin far Lars L. Ese d.y. sine fotspor og ble skytterkonge da landsskytterstevnet ble arrangert i Oslo i 1980. 
Sin første store tittel tok han i 1976 da han vant landsdelskretsstevnet for Fjordane krets og ble «småkonge». Denne bedriften gjentok han også i 1983. Tre år før han ble skytterkonge, ble han skytterprins under landsskytterstevnet i 1977 på Ulven ved Bergen. Han har vært på kongelaget flere ganger.

## Utmerkelser og oppmerksomhet
* Skytterprins (1977)
* Småkonge i Fjordane krets (1976 og 1983)
* Officerspokalen (1984)

Eses historie er fortalt i boka «50 idrettsheltar frå Sogn og Fjordane», fra 2017, av NRK-journalist Rune Fossum Lillesvangstu.

## Referanser


## Kilder
* Skytterboka 2005-2006, utgitt av Det frivillige skyttervesen
* 

## Eksterne lenker
* Det frivillige Skyttervesens hjemmesider
* NRK.no Fylkesleksikon Sogn og Fjordane
Stor droneflue

**Stor droneflue** (*Eristalis tenax*) er en middelsstor flue som tilhører familien blomsterfluene.  Den er blant de vanligste blomsterflueartene i Norge om sommeren. Den finnes over hele landet, men er mest vanlig i Sør-Norge.

 

## Utseende
Stor droneflue er en stor, grå-svart og rødbrun eller brun flue, ca. 14-16 millimeter lang. Den ligner på en honningbie (*Apis mellifera*).  Alle fluer skiller seg fra bier på den korte antennen og fordi de bare har to vinger.  Bier har ganske mye lengre antenner og fire utviklede vinger.

På hodet er det to store rødbrune fasettøyne. Hos hannene møtes øynene på toppen av hodet, mens det hos hunnene er en pannestripe mellom fasettøynene. Fasettøynene er hårkledte, og har tydelige bånd der hårene er litt lenger enn rundt omkring, dette er et godt kjennetegn på arten.

Bakkroppen er mørk-brun, med orange flekker.  Scutellum er lyst orange-brunlig og skiller seg fra det mørkere brystet.  Beina er gråsvarte.

## Levevis
Stor droneflue kan påtreffes i hager, men særlig på gress- og blomsterenger. Den besøker blomster eller sitter og soler seg. Voksne fluer lever av nektar i blomstene. Man kan finne voksne fluer nesten året rundt om det er mildt, og de kan trolig overvintre som voksne. De er påfallende tallrike sent på høsten da de besøker blomstene av eføy (*Hedera helix*).

**Larvene** lever i ferskvann eller brakkvann, lever i bunnslammet, av råtnende organisk materiale. Larvene tilhører de såkalte «rottehalefluene». De har bakkroppsspissen forlenget til et ånderør (pusterør), som kan bli lenger enn kroppen. Larvene er svært tolerante overfor forurensing og kan leve i svært forurenset vann, i bløtgjødsel og trolig også i større kadavere som er i ferd med å gå i oppløsning.

Alle fluer gjennomgår en fullstendig forvandling, med et puppestadium mellom stadiet som larve og voksen.

## Utbredelse
Arten er meget vidt utbredt og finnes på alle kontinenter bortsett fra Antarktis. I Norge er den svært vanlig over det meste av landet, men mangler i høyfjellet i Sør-Norge og ytterst langs kysten i Nord-Norge.

## Systematisk inndeling
Slekten dronefluer omfatter 18 norske arter. 

* **[[Fluer]]** (Brachycera)  
** **[[Muscomorpha]]** 
*** **[[høyerestående fluer]]** [Cyclorrhapha)
**** **[[Aschiza]]**
***** **[[blomsterfluer]]** (Syrphidae)
****** slekt **[[Dronefluer]], (''Eristalis'')** – 18 arter i Norge
******* **stor droneflue**, *Eristalis tenax* (Linnaeus, 1758)

## Referanser




## Litteratur
* Bartsch, Hans; Binkiewicz, Elizabeth; Nasibov, Erik; Nordin, Anna; Rådén, Anders & Östman Torbjörn. 2009. *Tvåvingar: Blomflugor. Diptera: Syrphidae: Eristalinae, Microdontinae.*  Nationalnyckeln till Sveriges flora och fauna. ArtDatabanken, SLU, Uppsala. CF. 478 sider. ISBN 978-91-88506-70-2
* Thompson, F.C. og Rotheray, G. 1998. Family Syrphidae. I: Papp, L. og Darvas, B. (red): *Contributions to a Manual of Palaearctic Diptera.* 3: 81-139. Science Herald, Budapest.

## Eksterne lenker
*
Østlig bergmus

**Østlig bergmus** (*Apodemus mystacinus*) er en skogmusart som lever i det østlige middelhavsområdet. Den er litt større enn storskogmus. Arten er lett å skille fra andre skogmus på den grå pelsen og de lange værhårene.

Østlig bergmus er utbredt i den asiatiske delen av Tyrkia, Georgia, Nord-Irak og langs middelhavskysten i Syria, Libanon, Israel og nordvestlige Jordan. Den finnes også på Kreta og Rhodos. Arten forekommer fra havnivå opp til 2700&nbsp;moh. og lever i skog og kratt på berglendt grunn. Den er nattaktiv, og føden består av korn, furufrø, eikenøtter, frukter av johannesbrødtre, snegler og insekter.

Vestlig bergmus (*Apodemus epimelas*), som forekommer på Balkan, ble tidligere regnet til denne arten. Genetiske studier og detaljer i tennene viser at vestlig bergmus bør regnes som en egen art.

## Litteratur
* 
* 
* 
* 

## Eksterne lenker
*
Marco Pinotti

**Marco Pinotti** (født 25. februar 1976 i Bergamo, Italia) er en italiensk all-round syklist. Han vant 28 ritt som amatør før han ble profesjonell i 1999 med laget Lampre-Daikin. På den 15. etappen av Tour de France 2001 kom han på andreplass, etter belgieren Rik Verbrugghe.

I Giro d'Italia 2007 ble han nummer 2 på den sjette etappen og overtok sammenlagtledelsen. Han kjempet hardt for å beholde trøyen så lenge som mulig, men på den første fjelletappen etter at han tok trøyen ble han passert i sammendraget og falt til 9.-plass. Pinotti fortsatte å kjempe gjennom resten av Giroen, og endte til slutt på en 18.-plass sammenlagt.

## Meritter

;2003
: 4. etappe Baskerland rundt
;2005
:  Italiensk mester på tempo
;2007
:  Italiensk mester på tempo
;2008
:  Italiensk mester på tempo
: Sammenlagt Tour of Ireland
: 21. etappe Giro d'Italia
;2009
:  Italiensk mester på tempo
: 5. etappe Baskerland rundt
;2010
:  Italiensk mester på tempo
: Prologen i Romandie rundt
;2012
: 21. etappe Giro d'Italia
;2013
:  Italiensk mester på tempo

## Referanser


## Eksterne lenker
* 
*
UNAMIR

**UNAMIR** er en forkortelse for *United Nations Assistance Mission for Rwanda* og betegner den fredsbevarende FN-styrken som var i Rwanda fra oktober 1993 og mars 1996, og under massakrene som pågikk fra april til juli 1994. 

Den bestod av 2500 belgiske, kanadiske og afrikanske FN-soldater, ledet av kanadieren general Roméo Dallaire. UNAMIRs oppgave var i første omgang å sikre at Arusha-avtalen ble holdt av begge parter, deretter å være en støtte for fredsprosessen mellom regjeringen i Rwanda, dominert av hutuer, og opprørsstyrken Front patriotique rwandais (RPF), eller «Rwandas Patriotiske Front», dominert av tutsier.

UNAMIR fikk oppmerksomhet for sin rolle, eller mangelen på en slik, på grunn av begrensningene i styrkens mandat og for dens manglende evne til å forhindre folkemordet i Rwanda og utbruddet av krigshandlingene. Oppdraget er således betegnet som en stor fiasko.

## Referanser


## Eksterne lenker
* UNAMIR, United Nations, Department of Peacekeeping Operations
Øvre Leirfoss kraftverk

**Øvre Leirfoss kraftverk** er et vannkraftverk i Nidelva i Trondheim kommune i Trøndelag. 

Kraftverket, som ble startet i 1901, utnytter et fall på 34 meter og er et elvekraftverk. 

Midlere årsproduksjon var på 85 GWh og installert effekt 15 MW.  Det er installert tre horisontale francisturbiner. Trondhjems Elektricitetsværk og Sporvei bygget kraftverket, og produksjonen startet  i 1901.

Siden 1. januar 2009 er eieren Statkraft etter at Trondheim Energi Kraft ble del av selskapet.

2. oktober 2008 ble kraftverket erstattet av Leirfossene kraftverk 

I 2014 ble det ombygget til et småkraftverk for å utnytte minstevannføringen på 10 m³/s mellom Øvre og Nedre Leirfoss, parallelt med Leirfossene kraftverk og Bratsberg kraftverk. Etter ombygningen utnyttes et fall på 34 m. 

Installert kapasitet er 3,1 MW fra en francisturbin og midlere årsproduksjon 24 GWh.                 


Fil:Øvre Lerfos (ca. 1915).jpg|Øvre Leirfoss kraftverk rundt 1915.
Fil:Øvre Leirfoss Kraftverk (ca. 1901) (7772556286).jpg|Øvre Leirfoss ca. 1901. Foto fra Trondheim byarkiv.


## Referanser




## Kilder
* 
* NVE vannkraftdatabase
* Statkraft
* Video med kraftverket tatt avSettfraluften.no
Nedre Leirfoss kraftverk

**Nedre Leirfoss kraftverk** er et vannkraftverk i Nidelva i Trondheim kommune i Trøndelag. Kraftverket utnytter et fall på 27 meter og er et elvekraftverk.

Midlere årsproduksjon var på 65 GWh og installert effekt var på 12 MW. Kraftverket ble bygget av ing. F. Selmer i armert betong for *[[Trondhjems Elektricitetsværk og Sporvei]]* og produksjonen startet i 1910. Det var installert tre horisontale francis turbiner.

Siden 1. januar 2009 er eieren Statkraft etter at Trondheim Energi Kraft ble del av selskapet.

2. oktober 2008 ble kraftverket erstattet av Leirfossene kraftverk og har blitt ombygget til et småkraftverk for å utnytte minstevannføringen på 10 m³/s mellom Øvre og Nedre Leirfoss, parallelt med Leirfossene kraftverk og Bratsberg kraftverk. Den årlige kraftproduksjonen i hele anlegget økte med 30 % fra 150 GWh til 193 GWh  – med samme mengde vann.

I 2014 ble det installert et nytt aggregat med vertikal francisturbin. 
Installert kapasitet er 2,4 MW og midlere årsproduksjon 21 GWh.


Fil:Nedre Lerfos med den elektriske kraftstasjon (ca. 1915).jpg |Nedre Leirfoss ca. 1915. Foto: C.A. Erichsen
Fil:Nedre Leirfoss 1973.png|Nedre Leirfoss kraftverk 1973

            
## Referanser




## Kilder
* 
* NVE vannkraftdatabase
* Statkraft
MB «Mørkfos»

**DS «Mørkfos»** er slepebåt bygget i 1912 som byggenummer 17 ved tidligere Glommen Mekaniske verksted AS i Fredrikstad. Navnet er etter Mørkfoss, Øyerens utløp. Båten var i tjeneste på Øyeren til 1985, først for Fredrikstads Tømmerdireksjon frem til 1936. Da ble hun overtatt av Glommens fellesfløterforening og flyttet til Øyeren. Dampkjelen ble i 1939 bygget om til oljefyring. Slik gikk hun med damp frem til 1953 og hadde et mannskap på 7; skipper, to i maskinen, tre på dekk og kokke. Dampmaskinen ble i 1953 byttet ut med en 3-sylindret Wickmann diesel og navnet ble derfor endret til MB «Mørkfos». En MWM dieselmaskin ble satt inn 1966 – det er den maskinen som er i drift i dag. «Mørkfos» gikk som slepebåt og slepte tømmersopper fra Fetsund Lenser, der tømmeret var buntet (soppet), over Øyeren til Sandstangen. Her ble soppene løsnet og tømmeret fortsatte i tømmerrenner forbi Solbergfoss kraftverk, Kykkelsrud Fossumfoss kraftverk, Kykkelsrud kraftverk og Vamma kraftverk ned til det ble samlet og soppet på ny ved Glennetangen lense. «Mørkfos» var i drift frem til fløtingen i Glommavassdraget opphørte i 1985.

«Mørkfos» ble liggende uvirksom ved Fetsund lenser og forfalt. I 1994 ble det startet en venneforening som har gjort et iherdig arbeid med restaurering, så grundig at den i 2004 fikk Kulturvernprisen av Fortidsminneforeningen avd. Oslo/Akershus.

## Spesifikasjoner

## Kilder
* Fet Menighetsblad nr 2 – mars 2007
*  MB «Mørkfos»' nettside.

## Eksterne lenker
*
Ludvig Feyling

**Ludvig Caspersen Feyling** (1745-1818) var en norsk-tysk snekker, treskjærer og kirkebygger som kom fra Waldgirmes, nord for Frankfurt am Main, til Egersund i 1778.

Omkring 1785 fikk han ansvaret for en radikal ombygging og utviding av Egersund kirke. Han møtte da en nokså lavloftet langkirke, med en korsarm mot syd. Han gjorde kirken høyere, tilføyde nordre korsarm og klokketårn, og store vinduer. Da den ombygde kirke sto ferdig i 1788, var det den nest største i Rogaland med 1160 sitteplasser.

Utvendig har kirken siden beholdt Feylings arkitektur. Innvendig har det vært en stadig ombygging.

## Referanser
Sagbergfossen kraftverk

**Sagbergfossen kraftverk** er et vannkraftverk i elva Vigda i Melhus kommune i Trøndelag. Kraftverket utnytter fallet fra reguleringsmagasinet Ånøya, som er regulert med 2,4 meter.

Kraftverket startet produksjonen i 1916. Det er installert to francisturbiner.

Installert effekt er 1,2 MW. Årsproduksjon er 4 GWh.

Bekk og Strøm kjøpte virksomheten fra Chr. Salvesen & Chr. Thams's Communications Aktieselskab i 2015. CSCTCA ble kjøpt av Småkraft AS i 2022.

## Referanser


## Kilder
* 
* NVE vannkraftdatabase
* Småkraft AS 
* Klima og energiplan, Melhus
* Melhusquizen
Pat

**Pat** eller **PAT** kan referere til:

* Pat (navn), et fornavn for begge kjønn
* Pat Buchanan, amerikansk politiker og journalist
* Pat Cash, australsk tennisspiller
* Pat Crerand, skotsk fotballspiller
* Pat Jennings, irsk fotballspiller
* Pat Matzdorf, amerikansk friidrettsutøver
* Pat Metheny, amerikansk gitarist
* Pat Smear, amerikansk gitarist
* Tim Pat Coogan, irsk historiker og spaltist
* To gode naboer, Pat & Mat
Lofossen kraftverk

**Lofossen kraftverk** var et vannkraftverk i Loa i Melhus kommune i Trøndelag. 

Kraftverket utnyttet fallet på 118 meter fra reguleringsmagasinet Benna. Loa er en del av Gaulavassdraget.

Kraftverket startet produksjonen i 1914. Det ble nedlagt i 2011.

Eier var TrønderEnergi.

## Kilder
* NVE vannkraftdatabase
Filter

**Filter** er en generelt begrep med en rekke betydninger.

Med et filter forstår man en naturlig eller unaturlig innretning som er i stand til å separere enkelte komponenter ut fra en blanding. Nyttemengden kan være enkeltkomponenten eller den kan være resten. Hva som tilføres et filter kan være høyst forskjellige blandinger, både konkrete og abstrakte. En annen betegnelse for et filter er en **sil** eller en **sikt**. Begrepene kan likevel ikke brukes om hverandre.

## Rensefilter
* Akvariefilter, et filter som filtrer vann i den hensikt å lage et levelig miljø for akvatiske arter i et akvarium
* Luftfilter, en innretning som renser luft
* Oljefilter, en innretning for å fjerne urenheter fra oljesmurte systemer
* Kaffefilter, et filter som skiller grut fra kaffedrikken
* Porselensfilter, en glasstrakt med innebygget porselensfilter med så fine porer at det må brukes vakuum (sugekolbe) eller trykk (trykkluft). Det brukes i apotek til filtrering for eksempel injeksjonsvæsker og øyendråper.

## Etefilter
Et filter eller filtersystem kan også være synonymt med fødeopptaksorganet hos mange arter.

* Barder, fødeopptaksorgan for bardehvaler
* Gjeller, puste- og fødeopptaksorgan for mange akvatiske arter, som muslinger og flere typer haier
* Lameller, fødeopptaksorgan for en rekke arter, som flamingoer
* polypper, fødeopptaksorgan for blant annet koralldyr
* Flimmerhår, fødeopptaksorgan hos en rekke minimale akvatiske arter

## Elektronikk og matematikk
* Filter i elektronikk, setter frekvensresponsen til forsterkertrinn
* Delefilter, for høyttalere
* Filter (signalbehandling), prosess eller utstyr som som fjerner uønskede komponenter eller funksjoner fra et signal

## Data og internett
* Kripos' barnepornofilter
* Netfilter og iptables
* Spam-filter

## Annet
* Filter U.S., et amerikansk plateselskap
* Cherry Filter, en koreansk musikkgruppe
* Philter, et norsk musikkprosjekt.
Aga

**Aga** eller **AGA** kan vise til:

* AGA (selskap) – et svensk aksjeselskap
* AGA-ovn
* Aga (øy) – ei øy i Sunnhordland i Vestland
* Agatunet – i Ullensvang i Vestland
* Agino-Burjatsk – et tidligere russisk føderasjonssubjekt
* Arbeidsgiveravgift
* Alianza Gato Andino (Andean Cat Alliance) et multinasjonalt og tverrfaglig nettverk til bevarelse av fjellkatten

## Personer
* Anette Aga – en norsk tegneserietegner
* Hanne Aga – en norsk lyriker
* Johannes Pedersen Aga – en norsk stortingsmann

## Alternative stavemåter
* Agha – en opprinnelig tyrkisk tittel
Foo

**Foo** og **bar** er metasyntaktiske variabler, og ofte brukt innen informatikk for å representere vilkårlige konsepter. Den kan brukes til å representere enhver del av et komplisert system eller idé, som datavariabler, funksjoner og kommandoer for å nevne noen. 
Ordene foo og bar kommer fra akronymet FUBAR
, som står for *Fucked up beyond all repair*. Ordene i seg selv har ingen betydning; de er enkelt og greit en utbredt logisk representasjon som fungerer mye likt bokstavene *X* og *Y* i algebra.

Foo har fått innpass i engelsk som et nyord, og regnes av mange som det kanoniske eksemplet på en metasyntaktisk variabel. Den brukes mye i programmering og pseudokode.

## Referanser
Fjæremsfoss kraftverk

**Fjæremsfoss kraftverk** er et vannkraftverk i Nidelva i Trondheim kommune i Trøndelag. 

Kraftverket utnytter et fall på 27 meter. Turbinhallen ligger under bakken.

Midlere årsproduksjon er på 74 GWh og installert effekt er på 18 MW fra to francisturbiner. 

Kraftverket startet produksjonen i 1957. Eier var da Fjæremsfossen kommunale kraftselskap. Kraftverket ble ved kommunesammenslåingen i 1964 overtatt av Trondheim Elektrisitetsverk. 

Eier er  Statkraft, tidligere Trondheim Energi Kraft.

Bratsberg kraftverk utnytter vannet i Nidelven fra Selbusjøen/Bjørsjøen parallelt med Fjæremsfoss kraftverk.

## Referanser


## Kilder
* 
* NVE vannkraftdatabase
* Statkraft
Kleinias

**Kleinias** (død 447 f.Kr.) var en athener som giftet seg med Deinomake, datteren til Megakles, og ble faren til den berømte Alkibiades. Det ble sagt at han nedstammet fra Evrysakes, Ajax' sønn. Kleinias utmerket seg i slaget ved Artemisium i 480 f.Kr. Han døde i slaget ved Koronai i 447 f.Kr..

## Referanser
Longyearbyen lokalstyre

**Longyearbyen lokalstyre** er det lokale folkevalgte organet i Longyearbyen, hjemlet i Svalbardloven. Lokalstyrets ansvarsområde er avgrenset til eget planområde i og rundt Longyearbyen på cirka 260 km². I dette området kan lokalstyret drive virksomhet av allmenn interesse som ikke ivaretas av staten.

## Historisk bakgrunn
Da Svalbard i 1925 ble en del av Norge ble det foreslått å gjøre Svalbard til en egen kommune eller et fylke. Dette ble forkastet av Stortinget som i stedet oppnevnte en særegen administrativ ordning med en sysselmann, oppnevnt av Kongen, som regjeringens øverste representant. Nå benyttes den kjønnsnøytrale tittelen Sysselmesteren. 

Betegnelsen har sin opprinnelse i at Svalbard mangler kommuneinndeling. Det finnes kun ett lokalstyre på Svalbard, i Longyearbyen, der det ble innført den 1. januar 2002. Samtidig ble alle aksjene i Svalbard Samfunnsdrift AS overført fra staten til Longyearbyen lokalstyre.

## Valgbarhet
En egen forskrift om lokalstyrevalg i Longyearbyen regulerer valget til lokalstyret, men følger forøvrig norsk lov som kommunestyrevalget. Dette gjelder også utenlandske statsborgere.

## Lokalstyreledere

## Se også
* Svalbardrådet
* Det stedlige svalbardråd

## Referanser


## Eksterne lenker
* Longyearbyen lokalstyre
Hans Borgen

**Hans Borgen** (1908–1983) var en norsk politiker (Bondepartiet/Senterpartiet) og gårdbruker fra Akershus. Han var stortingsrepresentant i fem perioder 1950–69 og landbruksminister i John Lyngs regjering i 1963.

Borgen ble født på gården Borgen i Fet i Akershus. Han var utdannet landbrukskandidat og cand.oecon., og drev heimgården fra 1945.

Han ledet Folkebevegelsen mot EEC (EU) og dessuten Landbrukets Centralforbund og Norske Melkeprodusenters landsforbund.  Borgen var kommandør av St. Olavs Orden, og æresmedlem av Norges Bondelag.

## Referanser


## Eksterne lenker
*
Midas

**Midas** sagnkonge av Frygia som var berømt for sin rikdom. Han fanget skogsdemonen Silenos for å få ta del i hans visdom. Han fikk da vite at det beste for mennesket var å ikke bli født, og det nest beste å dø så snart som mulig.

I en annen fortelling var kong Midas dommer i en musikk-konkurranse mellom Pan og Apollon. Midas kårer Pan som vinner og Apollon tålte ikke å tape, så han forvandler Midas ører til eselører. Mest kjent er kanskje historien der Dionysos som takk for en tjeneste tilbyr Midas å ønske seg hva han vil. Midas ønsker seg da at alt han rører ved skal bli til gull. Han får sitt ønske oppfylt og Midas er til å begynne med lykkelig over gaven han har fått. Alt han rører blir til gull, f.eks. en stor stein, men han oppdager etter hvert at det også fører til problemer. Da han vil anrette en festmiddag for å feire sin nye kraft, merker han at maten og drikken forvandles til gull i hans munn. Ulykkelig ber han Dionysos om å bli fri fra sitt ønske. Dionysos forteller så Midas, hvordan han kan kvitte seg med sin gave, nemlig ved å vaske seg i floden Paktolos. Midas gjør dette, og gjennom vannet forlater kraften ham og forvandler sandet på flodbunden til gull. Siden den dagen er floden kjent for sitt gullsand på bunnen.

## Litteratur
* Anneke Thiel: *Midas. Mythos und Verwandlung.* Winter, Heidelberg 2000, ISBN 3-8253-1043-4 (zugleich Dissertation, Universität Münster 1998).
Kopinor Pensum

**Pensumtjeneste AS** (senere Kopinor Pensum AS) var et norsk lærebokforlag. Det ble opprettet etter en idé fra Universitetsforlagets direktør Trygve Ramberg i 1993. Selskapet hadde opprinnelig som oppgave å produsere kompendier og bøker på bestilling, og utviklet til dette formålet et eget automatisert administrasjons- og produksjonssystem (EKSi) som gjorde det mulig å produsere i mikroskopiske opplag til en tilnærmet ordinær pris.
Pensumtjeneste AS ble i 2009 kjøpt av Kopinor og skiftet navn til Kopinor Pensum 1. november 2011.
En ny tjeneste, Bolk, for levering av innhold og rettigheter for digitale kompendier stod ferdig i 2014.
En ny bestillingstjeneste for behovsopptrykk Skaff ble tatt i bruk i 2015.

Daglige ledere har vært Per Erik Borgen (1993–1999), Thomas Nygaard (2000–2009), Hans-Petter Fuglerud (2009–2010) og Jon Samuelsen (2010–2012). Arbeidende styreformann var fra 1. november 2012 Yngve Slettholm, og selskapets siste daglige leder var fra 1. januar 2014 til 31. desember 2016 Lise Lahn-Johannessen.

Selskapets virksomhet ble fra 1. januar 2017 overtatt av Kopinor.

## Eksterne lenker
* Bestillingsside
* Kompendier
* Kopinors hjemmeside
Kanchanpur (distrikt)

**Kanchanpur** er et av Nepals 75 distrikter. Kanchanpur ligger i *den Fjernvestlige regionen*, *Mahakali sone*.

Kanchanpur hører til den vestligste delen av Tarai, Nepals flate, tropiske grenseområde i sør. Distriktet er det vestligste i Nepal, og grensa på vestsida ligger nær Mahakali-elva. Det grenser i vest mot den indiske delstaten  Uttarakhand, i nord mot distriktet Dadeldhura og i vest mot Kailali, og i sør og sørøst mot den indiske delstaten Uttar Pradesh.

Hovedstad er Mahendranagar, distriktets eneste bykommune, som i 2005 hadde omtrent 62 000 innbyggere.

Distriktet skal ha 20 *landsbyutviklingskomiteer* (Village Developtment Comitee (VDC), et administrativt nivå som nærmest kan sammenliknes med *landkommuner*), og 1 bykommune. Her er ei liste over 19 av VDC-ene i distriktet:

*Baise Bichwa 
*Beldandi
*Chandani 
*Daijee 
*Dekhatbhuli 
*Dodhara 
*Jhalari 
*Kalika
*Krishnapur
*Laxmipur
*Parasan 
*Pipaladi 
*Raikawar Bichawa
*Rampur Bilaspur 
*Rauteli Bichawa 
*Sankarpur 
*Sreepur
*Suda 
*Tribhuwanbasti

Distriktet har en stor tharu-befolkning.

Naturreservatet Shuklaphata ligger i distriktet.

Den fjernvestlige delen av Nepal er minst utvikla og fattigst i hele landet. En undersøkelse fra United Nations Development Program (UNDP) offentliggjort i mars 2007 fant at i Kanchanpur er 50% av barna undervektige, og andelen som ligger under den nasjonale fattigdomsgrensa er 36 %.

## Referanser


## Eksterne lenker
* Kart over Kanchanpur-distriktet
* Kart med helseindikatorer (på engelsk)
* Mid and far-west are most deprived regions: Report (På engelsk. UNDP-rapport finner lav deltakelse for jenter i grunnskolen og lav leseferdighet blant ungdom i Kanchanpur. Nepalnews.com 28. mars 2007.)
Foo (andre betydninger)

**Foo** kan sikte til:
* Foo, en metasyntaktisk variabel
* Foo fighter, et lysfenomen
* Foo Fighters, amerikansk band
Christian Thygesen

**Christian Thygesen** (født 2. juli 1982) er en norsk ishockeyspiller. Har Vålerenga som moderklubb. Han spilte løper eller forward for Lørenskog  Ishockey og avsluttet karrieren der.    
 
* Thygesen har spilt for Vålerenga, og debuterte for elitelaget som 16 åring i 1998. 
* Han hadde tildelt drakt nummer 51 på Vålerenga.
* Thygesen studerte idrettsfag ved Bjerke videregående skole fra 1998 til 2001.

## Meritter

* Norgesmester: 1999/2000, 2000/2001, 2003/2004, 2004/2005, 2005/2006
* Seriemester: 1999/2000, 2001/2002 og NM Sølv 1999/2000, 
* Verdensmester: (B-VM) U-18 i 2000. 
* Toppskårer: (B-VM) U-20 i 2001/2002, med 9 mål på 10 kamper, og ble kåret til VMs beste forward.

## Se også
Liste over kjente elever ved Bjerke videregående skole

## Eksterne lenker
* VIFs nettsider, om Thygesen
Sarlahi (distrikt)

**Sarlahi** er et av Nepals 75 distrikter.

Areal er 1 259 km², og folketall var i 2011 769 729 . 

Det hører til *Janakpur sone* i *Sentralregionen*. Hovedstaden Malangwa ligger såvidt nord for grensa mot India. Den hadde i 2005 en anslått befolkning på 20&nbsp;285.

Sarlahi ligger i det østlige Tarai, det tropiske, flate slettelandet som er forma av jord fra elvene som flyter østover og ender i den bengalske bukt.

I vest grenser Sarlahi distrikt mot Rautahaht. Vestgrensa følger Bagmati-elva, som kommer fra Kathmandudalen. I nord mot Sindhuli, i øst mot Mahottari og i sør mot den indiske delstaten Bihar.

Befolkningsgruppa som dominerer distriktet er madhesi med indisk språk og hinduisk religion.

Distriktet har også innslag av tharu og jhangad, et dravidisk-talende folk.

## Referanser


## Eksterne lenker
* Kart over Sarlahi-distriktet
* Kart med helsestatistikk (på engelsk)
Franz Zingerle

**Franz Zingerle** (1908–1988) var en østerriksk alpinist og verdensmester i utfor.

Zingerle deltok regelmessig i skirenn fra han var 21 år. Allerede den påfølgende sesongen vant han både utfor- og slalåmrennet i Seefeld. Vinteren 1932 ble han østerriksk mester i kombinasjonsøvelsen, og deltok i FIS-rennene i 1932, som senere ble godkjent som verdensmesterskap, der han kom på femteplass i slalåm.

Vinteren 1935 kunne Zingerle feire den største triumfen i sin relativt korte karriere, da han tok gull i utfor under VM 1935 i Mürren. Han deltok i internasjonale mesterskap frem til 1937.

## Referanser


## Eksterne lenker
*
She Shan

**She Shan** (kinesisk: 佘山), også kjent som **Xixia Shan** eller **Zose**, er et lite fjell ved Songjiang nær Shanghai i Kina som er mest kjent som et katolsk valfartsmål for Maria-valfarter fra hele Kina. Høydepunktet er den 24. mai.

Fjellet ligger i en idyllisk skog med skogsveier og rislende bekker, og har to topper, en vestlig og en østlig. Det høyeste er på 100 meter over havet, slik at det i Norge vel ville blitt kalt en ås eller en høyde, selv om ordet *fjell* (*shan*)  brukes på kinesisk. 

Ifølge en gammel legende bodde det en eneboer her med familienavnet *She*, derav *Sheshan*. Under Song-dynastiet var det store og små templer her; idag er det kun tilbake en liten pagode som er det eneste som er igjen av tempelet Puzhao.

I 1720 var Kangxi-keiseren på reise forbi, og han gav fjellet navnet *Lansunshan* (*De blåaktige bambusskudds fjell*).

Ved høydens fot er ordene *De kristnes hjelp* hugget inn på hovedporten. På vei opp til toppen kommer man halvveis oppe til en kirke bygget i 1894. Inskripsjonen der sier: *«Hvil deg lit ved dette lille kapell halvveis opp til toppen og frembær din [[barnlig pietet|barnlige pietet]]. Stig så noen trinn lenger opp og trygle om Guds Mors miskunn».* Her er det tre  paviljonger med statuer av jomfru Maria, Josef og Jesu Hellige Hjerte. Bygningene bak kirken huset et katolsk presteseminar mellom 1982 og 1986, et regionalseminar for kandidater fra bispedømmet Shanghai og for bispedømmene i provinsene Jiangsu, Zhejiang, Anhui, Shandong, Fujian og Jiangxi. Etter at prestestudentene flyttet til et større anlegg nedenfor høyden, er det gamle seminaret blitt et gamlehjem, *Guanqi konvalesenshjem* (åpnet oktober 1988).

Videre opp mot toppen kommer man forbi en statue med Jesus i Getsemane, fra 1907, og de 14 korsveistasjoner. I 1863 kjøpte den katolske kirke i Shanghai land på vesthellingen av Sheshans topp, og i august 1866 ble det bygd en åttekantet paviljong med et alter og en statue av Vår Frue. Fra 1871 til 1873 bygde man en kirke på selve toppen, og den ble dedisert til «Vår Frue de kristnes hjelp». 

Arbeidet på den nåværende Maria-basilikaen begynte i 1925 og pågikk i ti år. Den ble dedisert 16. november 1935. Arkitekt og byggmester var den portugisiske jesuittprest Diniz. I 1946 fikk gav Vatikanet kirken rang som *Basilica minor*. 

Basilikaen er vestvendt, har en lengde på 56 m, en bredde på 25 m og et hvelv i 17 m høyde. Spiret er på 38 m. Alteret er av marmor. Kirkens grunnplan er korsformet. 

Under kulturrevolusjonen ble basilikaen og tilliggende bygninger enten ødelagt eller konfiskert til annet bruk. I mai 1981 ble Sheshan-basilikaen gitt tilbake til Shanghai bispedømme. Bispedømmet restaurerte anlegget, og fikk også offentlig støtte til det. Den 1. mai 2000 ble en ny Maria-statue på 3,87 m satt på basilikaens spir som erstatning for den originalstatue som var blitt ødelagt under kulturrevolusjonen. Mange tusener overvar takksigelsesmessen som biskop Aloysius Jin Luxian av Shanghai feiret ved anledningen.

## Eksterne lenker
*
Open Technology Real Services

:*For Wikipedias OTRS-system, se .*
**Open Technology Real Services (OTRS)**, tidligere **Open-source ticket request system** er en åpen programvare som firmaer, organisasjoner eller institusjoner kan bruke til å logge innkommende spørsmål og derved forenkle håndteringen, for eksempel av supportspørsmål og kundekontakter. 

## Generelt
I likhet med lignende oppdraghåndterende systemer, gjør OTRS mye mer enn å sende e-poster til de berørte. Hver rapport har en historikk som viser hva som blir gjort, med en rapport fra det som kom inn. OTRS slår sammen flere rapporter for samme problem, noe som gjør det lett å arbeide med en viss hendelse raskere enn med hver rapport for seg. OTRS er et flerbrukersystem, som betyr at flere operatører kan arbeide samtidig med rapporter, lese innkommende meldinger, sortere, kategorisere og besvare dem. OTRS klarer tusenvis av rapporter per dag, og stort sett et uendelig antall operatører.

OTRS har en innebygget funksjon for å skape, redigere og søke i FAQ-tekst. FAQ-tekstene kan legges til i operatørenes svar på rapporter.

Ved å bruke et flerspråklig grensesnitt, kan OTRS brukes uavhengig av operativsystem, ettersom det kjører via en nettleser. Dette muliggjør også at operatører utenfor selskapet kan delta i behandlingsarbeidet.

## Historikk
Prosjektet OTRS.org ble startet i 2001.

## Teknikk
Allerede i starten ble OTRS skrevet i Perl. Grensesnittet er mer brukervennlig, siden det anvender JavaScript (som også kan skrus av av sikkerhetsårsaker). OTRS ulike funksjoner ligger innlagt som moduler som kan hentes tilbake. Dermed er det lett for en bruker å selv skrive inn egne funksjoner, for å utvide bruksområdene i OTRS.

Grensesnittet bruker et målformat (DTL, Dynamic Template Language) for å vise systemdata.

Originalt fungerte OTRS kun i MySQL-databaser. Etter dette har man lagt til støtte for PostgreSQL-, Oracle- og DB2-databaser. OTRS kan brukes på mange Unix eller Unix-lignende plattformer (F.eks. Linux, Mac OS X, FreeBSD, etc.) og MS Windows.

Bruksområdene for OTRS-systemer kan utvides gjennom å bruke mod_perl for Apache webserver, eller gjennom å dele på database- og webserversystemer, hvilket gjør at man kan ha et stort antall innloggede operatører og et stort antall rapporter.

I Unix og Unix-lignende miljøer samarbeider OTRS med systemprogrammer som f.eks. e-postprogrammet  Postfix og e-postfilteret Procmail.

## Eksterne lenker
* 
*  otrs.kidanet.com Projektside 
* OTRS GmbH
Kirkehistorie

**Kirkehistorie** (latin: *Historia Ecclesiastica*) er en av de klassiske fire teologiske disipliner, og er sammen med studiet av Det gamle testamente og Det nye testamente en av de historiske disipliner innenfor kristen teologi. Kirkehistorie er som akademisk fag opptatt av kirken som objekt for vitenskapelig arbeid. «Kirke» forstås bredt slik at både institusjonhistorie, sosialhistorie og idéhistorie er omfattet i begrepet. De to første dekker i stor grad kristendommens praksis og den siste historisk teologi som kristendommens teori gjennom historien. En smalere forståelse av historisk teologi legger vekt på kirkens dogmehistoriske utvikling.

Kirkehistorie benytter seg av samme metodiske grunnlag som både historiefaget, idéhistorie og religionshistorie.

Eusebius av Cæsarea (død 339) med hans Ἐκκλησιαστικὴ Ἱστορία, *Ekklēsiastikḕ Historía*, skrevet på gresk, betraktes som kirkehistoriens far. Hans verk var en kronologisk beretning om utviklingen av tidlig kristendom fra det første århundre til det fjerde århundre. Også andre tidlige kirkehistorikere skrev tilsvarende verker. En av de viktigste er *Historia ecclesiastica gentis Anglorum*, «Anglernes kirkes historie», skrevet av Beda den ærverdige rundt 731, som fortalte om kirken i England. Den fikk betydning ved at Beda innførte et dateringssystem, *Anno Domini*, bokstavelig «i året til [vår] Herre», på norsk gjengitt som Kristi fødsel, hvor år 1 ble utgangspunktet for den tidsregningen som brukes i det meste av verden. Årstall angis som enten før Kristi fødsel (f.Kr.) eller etter Kristi fødsel (e.Kr.).

Æren for den kritisk kirkehistorie gis normalt til Johann Lorenz von Mosheim (ca. 1750) en tysk luthersk kirkehistoriker, og hans kirkehistorie kommer fortsatt ut i nye opplag og oversettelser.

Kirkehistorien deles vanligvis inn i ulike perioder:
* Oldkirken (ca. 100-450)
* Middelalder (ca. 450-1500)
* Reformasjonen (ca. 1500-1600)
* Nytid (ca. 1600- )

## Referanser


## Eksterne lenker
* Kirkehistorie, *Kirkehistorie.com*
Syre-base-titrering

I en **syre-base-titrering** kan man bestemme konsentrasjonen av en syre ved å tilsette en base med kjent konsentrasjon, eller omvendt bestemme konsentrasjonen av en base ved å sette til en syre med kjent konsentrasjon. Ved slike syre-base-titreringer skjer det en nøytralisjonsreaksjon der H3O+-ioner og OH--ioner reagerer og danner vannmolekyler i den kjemiske reaksjonen

H_3O^+(aq)+OH^-(aq)\rightarrow 2H_2O(l)

Vanligvis bruker man en pH-indikator for å finne ut når blandingen er tilsatt lik stoffmengde (mol) syre som det opprinnelig var base – eller omvendt.
Rio Claro (Rio de Janeiro)

**Rio Claro** er en by og kommune i delstaten Rio de Janeiro i sørøstregionen av Brasil. Den har 18&nbsp;0100 innbyggere (2006) og et areal på 841 km². Den grenser til nabokommunene Angra dos Reis, Bananal (SP), Barra Mansa, Itaguaí, Mangaratiba, Piraí og Volta Redonda.

## Referanser


## Eksterne lenker
*
Heidi (navn)

**Heidi** er en opprinnelig tysk diminutivform av det gammeltyske kvinnenavnet Adelheid som kommer av *adal*, «edel», og *haidu*, «glans». Betydningen av Heidi er egentlig «lille Adelheid».

## Utbredelse
*Heidi* er kjent i Norge fra 1800-tallet. Navnet var vanlig i Norge from 1950- to 1990-årene og hadde en popularitetstopp med 2,1 % i 1969.

|}

## Navnedag
*Heidi* har navnedag i flere land, oftest 27. juli. Den norske navnedagen er .

## Kjente personer med navnet
Personene i listen er ordnet kronologisk etter fødselsår.
* Heidi Bonde (født 1954), norsk forfatter
* Heidi Grande Røys (født 1967), norsk politiker
* Heidi Sørensen (født 1970), norsk politiker
* Heidi Klum (født 1973), tysk supermodell
* Heidi Marie Vestrheim (født 1977), norsk vokalist
* Heidi Løke (født 1982), norsk håndballspiller
* Heidi Weng (født 1991), norsk langrennsløper

### Oppdiktede personer
* «Heidi» i barnebøkene fra 1880 og 1881 av Johanna Spyri

## Annen bruk av navnet
*Heidi* er et vanlig navn på kyr i Norge.

## Referanser


## Eksterne lenker
*
Otto Furholt

**Otto Furholt** (1921–2005) var en norsk folkemusiker (hardingfele), kjent som en av Agders mest betydningsfulle folkemusikere.

Furholt studerte hos Georg Brobakken og hans bror Torvald Brobakken, og vant sin første kappleik i Arendal i 1935.  
Han ble æresmedlem i Landslaget for Spelemenn i 1980, og mottok Kongens fortjenstmedalje i gull seks år senere (1986).  Med Halvdan Furholt og Ragnhild Furholt utkom *Agderkrullar* (1981). Han medvirket på utgivelsen *Folkemusikk fra Agder* (Grappa, 1995), *Meisterspel* (Heilo, 1997), samt *Slåtter på vandring* (Etnisk musikklubb, 2003).  Kollegaen Vidar Lande utga *Otto Furholt - slåttar* (Kristiansand spelemannslag, 1984) med 124 stubber fra Setesdal, Telemark og Agder, samlet av Furholt siden 1960.  Et andre bind utkom (2001).

Han var medlem i Kristiansand spelemannslag og fikk 2.-plass i sin klasse så sent som på Landskappleiken 1998. Furholt var også med på romani-treffet på Herefoss med blant annet Erik Bye, Willy Andresen og Annbjørg Lien i 2002.
Etter hans bortgang ble der avholdt en minnekonsert på Rysstad med deltakelse av Vidar Lande, Gunnar Stubseid, spelemannslaget Knut Heddis Minne, Hauk Buen, Leif Rygg, og 
Halvdan Furholt.

## Referanser
Gregory Helms

**Gregory Shane Helms** (født 12. juli 1974), også kjent som **The Hurricane**, er en amerikansk fribryter i World Wrestling Entertainments *[[ECW]]*.

## Karriere
### World Wrestling Entertainment
I *[[WWE Raw|Raw]]* var han kjent som **The Hurricane**, en superhelt, og der vant han World Tag Team Championship tittelen sammen med Kane og senere Rosey. The Hurricane og Rosey ble kjente tag team partnere, men i 2005 forrådte Hurricane Rosey, og byttet artistnavn til sitt ekte navn, **Gregory Helms**. På Royal Rumble 2006 vant han WWE Cruiserweight Championship tittelen, som er en *SmackDown!*-tittel. Dermed ble han en del av *SmackDown!*-rosteren. Han holdt tittelen i over et helt år, før han tapte den til Chavo Guerrero på No Way Out 2007. I august kom han tilbake til WWE, i ECW

## Referanser


## Eksterne lenker
* 
* 
* 
*
James McClure

**James Howe McClure** (født 9. oktober 1939 i Johannesburg i Sør-Afrika, død 17. juni 2006 i Oxford i England) var en britisk forfatter og journalist.

James McClure var født og oppvokst i Sør-Afrika. Han arbeidet 1958–59 som fotograf og 1959–63 som lærer, før han i 1963 ble kriminalreporter og fotograf for avisen Natal Witness i Pietermaritzburg. Han arbeidet deretter som journalist for Natal Mercury og Natal Daily News, før han i 1965 flyttet til Storbritannia og ble assisterende redaktør for *The Scottish Daily Mail*. Deretter var han ansatt i The Oxford Mail og til sist The Oxford Times.

McClure debuterte i 1971 som forfatter med kriminalromanen *The Steam Pig*, som ble belønnet med Crime Writers' Associations Gold Dagger for årets beste kriminalroman utgitt på engelsk. I 1974 sa han opp sin stilling som assisterende redaktør for å bli forfatter på heltid. Som forfatter er han mest kjent for sin serie politiromaner fra Sør-Afrika med afrikaaneren Lieutenant Tromp Kramer og zuluen Detective Sergeant Mickey Zondi som etterforskere. Serien ble båbegynt i apartheid-tiden i Sør-Afrika, og inneholdt en sterk politisk kommentar mot det daværende regimets rasistiske politikk. I 2000 ble en av romanene i serien, *The Artful Egg* (1984), tatt med på The Times liste over de 100 beste kriminalromaner fra det 20. århundre.

Han vakte også oppmerksomhet med to reportasjebøker om politiarbeid, *Spike Island: Portrait of a Police Division* (1980, fra Liverpool) og *Copworld: Inside an American Police Force* (1984, fra San Diego).

I 1986 vendte McClure tilbake til *The Oxford Times* som journalist, etter eget utsagn fordi han savnet å arbeide sammen med andre. I 1994 ble han avisens redaktør. I McClures tid som redaktør vant *The Oxford Times* prisen årets ukeavis-pris i 1994. I 2000 ble han redaktør for *The Oxford Mail*.

## Bibliografi
* *The Steam Pig* (1971) 
* *The Caterpillar Cop* (1972) 
* *Four and Twenty Virgins* (1973)
* *The Gooseberry Fool* (1974) 
* *Snake* (1975) 
* *Killers: A Companion to the Thames Television Series By Clive Exton* – sakprosa (1976)
* *Rogue Eagle* (1976)
* *The Sunday Hangman* (1977)
* *The Blood of an Englishman* (1980)
* *Spike Island: Portrait of a British Police Division* – sakprosa (1980)
* *The Artful Egg (1984)* 
* *Cop World: Inside an American Police Force* – sakprosa (1984)
* *Imago: A Modern Comedy of Manners* (1988)
* *The Song Dog (1991)*

### Oversettelser til norsk

## Priser og utmerkelser
* The Gold Dagger 1971, for *The Steam Pig*
* The Silver Dagger 1976, for *Rogue Eagle*

## Referanser


## Eksterne lenker
* Nekrolog, *The Guardian*, 22. juni 2006
* Nekrolog, *Buzzle.com*
* James McClure, *Mysteryfile*
Hydarnes

**Hydarnes** var en persisk kommandant over de 10 000 udødelige under perserkrigene. Hydarnes ledet de udødelige under Xerxes Is ekspedisjon i Hellas.

Hydarnes og hans udødelige deltok i Slaget ved Thermopylene i 480 f.Kr., der de kom i kontakt med kong Leonidas I av Sparta

Etter at perserne gikk på et nederlag i Slaget ved Salamis, trakk Xerxes seg tilbake med den gjenværende hæren (unntatt 300 000 menn som var igjen under kommando av Xerxes' søskenbarn Mardonius, i et forsøk på å underlegge grekerne; de ble imidlertid slått ved Plataiai). Xerxes gav Hydarnes ansvaret om å få styrkene tilbake over Hellesponten og tilbake til Asia.
## Referanser
Dekeleia

**Dekeleia** (gresk: Δεκέλεια) var landsby i nordlige Attika som i antikkens Hellas fungerte som en handelsrute som knyttet Euboea med Athen. Byen ble okkupert, i 413 f.Kr., av Sparta i løpet av Peloponneserkrigen, noe som hindret korntilførselen fra Euboia til Athen. Den siste delen av krigen blir derfor kalt den dekeleiiske krig.

## Spartanske militær utpost
Historikeren Herodot har rapportert at dens innbyggere nøt et særskilt forhold med Sparta. Spartanerne tok kontroll over Dekeleia en gang rundt 413 f.Kr. Etter råd fra Alkibiades i 415 f.Kr., den tidligere athenske hærføreren som gikk over til Sparta da Athen beskyldte ham for blasfemi, befestet Dekeleia som en betydelig militær utpost. Det skjedde i de siste stadier av Peloponneskrigen, noe som ga spartanerne kontroll over bondelandet i Attika og samtidig avskar den fremste handelsruten over land for import av mat til Athen. Det var et alvorlig tilbakeslag for athenerne som samtidig ble uttrykkelig beseiret i den sicilianske ekspedisjonen byen hadde ført i vest.

Spartas militære nærvær i Attika avvik fra deres tidligere politikk hvor de reiste hjem i vintermånedene, og opprettholdt nå militær tilstedeværelse året rundt. Spartansk patruljering gjennom de attiske landområdene forhindret athensk kavaleri og begrenset Athens mulighet til å utnytte sølvgruvene i sørøstlige Attika som var en viktig inntektskilde for byen. Thukydid har beregnet at 20 000 slaver, mange av dem faglærte arbeidere, rømte til Dekeleia, fra 413 f.Kr. og inntil Peloponneskrigen ble avsluttet i 404 f.Kr.

Forskere har identifisert stedet for den spartanske borgen til Palaiokastro, (gresk: Παλαιόκαστρο, «gammel borg») i dag markert av gravene til den greske kongefamilie, i Tatois nasjonalskog øst for fjellet Parnitha. En betydelig rundmur gjort av naturstein og pukkel, rundt 2 meter bred, har blitt avdekket. Innenfor er det funnet takfliser og andre spor fra klassisk tid. Denne lokaliseringen er i overensstemmelse med beskrivelsen til Thukydid  som midtveis mellom Boiotia og Athen, synbart fra Athen og dominerende i Attikas beliggenhet. Stedet kontrollerte oldtidsvegen som kunne bruke vogner, og som blant annet knyttet Athen til kornhavnen i Oropos.

## Referanser


## Litteratur
* Fine, John V. A. (1983): *The Ancient Greeks: A Critical History*. Harvard University Press.
* McGregor, Malcolm F. (1987): *The Athenians and their Empire*. Vancouver: University of British Columbia Press.
* McCredie, James R. (1966): *Fortified military camps in Attica*. Hesperia Supplement XI.

## Eksterne lenker
* «Decelea» ved Jona Lendering på *Livius.org*
Militære grader i Danmark

Den **militære rangorden** i Danmark er som følger: 

## Rangorden
*Menig
*Menig Gruppefører
*Korporal 
*Sergent
*Oversergent
*Seniorsergent
*Chefsergent
*Løjtnant
*Premierløjtnant
*Kaptajn – Kaptajnløjtnant
*Major – Orlogskaptajn
*Oberstløjtnant – Kommandørkaptajn
*Oberst – Kommandør
*Brigadegeneral – Flotilleadmiral
*Generalmajor – Kontreadmiral
*Generalløjtnant – Viceadmiral
*General – Admiral

## Rangfølgen på manuelt nivå
Med utgangspunkt i frivillig tjeneste på manuelt nivå er rangfølgen:

### [[Hæren (Danmark)|Hæren]]
*Konstabelelev 
*Konstabel (efter 9 måneder)
*Overkonstabel (efter 2 år og 9 måneder)
*Overkonstabel af første grad (efter 5 år)
*Korporal (Specielle krav skal opfyldes)

### [[Flyvevåbnet]] og [[Søværnet]]
*Flyverkonstabelelev/Marineelev
*Flyverkonstabel/Marinekonstabel (etter 9 måneder)
*Flyveroverkonstabel/Marineoverkonstabel (etter 2 år mer)
*Flyverspecialist/Marinespecialist (som 35-årig)

## Distinksjoner

## Distinksjoner 1962

## Distinksjoner 1923

## Distinksjoner 1915

## Distinksjoner 1911
Deme

**Deme** eller *demos* (gresk: δῆμος, flertall *demoi*) var en inndeling (à la norske kommuner eller en forstad) av det rustikke landskapet Attika og bystaten (polis) Athen (som Attika inngikk i). Demoi, som en enkel inndeling av land, ser ut til å ha vært eksisterende siden 500-tallet f.Kr., men fikk ikke betydning før Kleisthenes' reformer i 508 f.Kr.. I disse reformene ble innskrivinger eller registreringer i innbyggerlister i en deme et krav for å ha krav på borgerskap i polis. Før den tid hadde borgerskap vært basert på medlemskap i en *[[fratria]]* (gresk: φ(ρ)ατρία, «broderskap», «ætt»), en familiegruppe eller stamme. På samme tid ble demoi etablert også i selve Athen hvor det tidligere ikke hadde eksistert. Ved slutten av Kleisthenes' reformer var Attika inndelt i 139 demoi. Til disse bør man legge til Berenikidai, etablert i 224/224 f.Kr. Apollonieis i 201/200 f.Kr., og Antinoeis i 126/127 f.Kr. Etableringen av demoi som grunnleggende enheter til bystaten svekket *genos* (gresk: γένος, «folk», «ætt», flertall *genē*), det vil si aristokratiet, de rike landeierne og adelige familiene, som hadde dominert politikken i polis siden arkaisk tid.

En deme fungerte til en viss grad som en polis i miniformat, og en del demoi, som Akharnai i nordlige Attika og Eleusis i vestlige Attika store nok til å kunne ha vært en polis i egen rett. Hver deme hadde en *demarkhos* som ledet dets affærer; ulike andre sivile, religiøse og militære funksjoner eksisterte i andre demoi. Disse arrangerte deres egne religiøse festivaler og benyttet sitt årlige utbytte på egne prosjekter for egen nytte.

Demoi ble kombinert med andre demoi fra samme område for å opprette en *trittyes*, større befolkningsgrupper, som igjen kunne bli kombinert til forme Athens' ti stammene, *fyles*. Hver stamme inneholdt en *tretty* fra hver av de tre regionene: byen, kysten, og innlandet.

## Referanser


## Litteratur
* Traill, John S. (1975): ''The political Organization of Attica: A Study of the Demes, Trittyes, and Phylai, and their Representation in the Athenian Council'', Princeton : American School of Classical Studies at Athens (ASCSA)
* Fine, John V. A. (1983): *The Ancient Greeks: A Critical History*, Harvard University Press, ISBN 0-674-03314-0.
* Suzanne, Bernard (1998): «Attic Tribes and Demes». *Plato-dialogues.org*.
* Whitehead, David (1986): *The Demes of Attica 508/7–ca. 250 BC: A Political and Social Study*, Princeton University Press

## Se også
* Athenske demokrati